เคล็ดลับลงทุน จาก 3 เซียนระดับโลก (โรเบิร์ต อาร์น็อตต์, ปีเตอร์ ลินช์ และ วอเร็น บัฟเฟตต์) คืออะไร
เมื่อพูดถึงคำว่าลงทุน หลายคนคิดว่าเป็นเรื่องยาก เพราะฟังข่าวทีไรก็เจอแต่เรื่องที่ไม่เข้าใจ แถมบ่อยครั้งที่ได้ยินคำว่าขาดทุน ก็ยิ่งทำให้รู้สึกกลัว ไม่กล้าลงทุน ไม่กล้าเอาเงินมาเสี่ยง แต่มีนักลงทุนไม่น้อยที่ประสบความสำเร็จเป็นที่รู้จักกันทั่วโลก อย่าง 3 เซียน ซึ่งมีแนวคิดที่สามารถนำมาปรับใช้ได้ ได้แก่

          • โรเบิร์ต อาร์น็อตต์ เคยกล่าวว่า “ในโลกของการลงทุน เมื่อไหร่ที่รู้สึกสบายย่อมหมายถึง จะไม่ได้กำไรจากการลงทุน” หมายถึง เมื่อรู้สึกว่าเงินเก็บปลอดภัย แสดงว่าแทบไม่ได้ผลตอบแทนอะไรเลย หรือมีขาดทุนบ้างแต่ยังรู้สึกสบายใจ แสดงว่ากำลังรับผลตอบแทนต่ำกว่าความเสี่ยงที่รับได้ 

          • ปีเตอร์ ลินช์ เคยแนะนำผ่านบทสัมภาษณ์ต่างๆ สรุปได้ 5 ประเด็น ได้แก่
(1) “รู้ว่ากำลังลงทุนอะไร” หุ้นจะดีได้ บริษัทต้องดีก่อน
(2) “มองการณ์ไกล” ลงทุนระยะยาวมักประสบความสำเร็จมากกว่าลงทุนระยะสั้น
(3) “เข้าใจความผันผวน” เป็นสิ่งเลี่ยงไม่ได้ในโลกการลงทุน
(4) “กระจายความเสี่ยง” ลงทุนสินทรัพย์ให้หลากหลาย
(5) “มองหาโอกาสในวิกฤต” ในช่วงที่ตลาดปรับตัวลง ถือเป็นโอกาสมองหาสินทรัพย์ที่ยังพื้นฐานดีราคาถูก 

          • วอเร็น บัฟเฟตต์ มีวลีเด็ดว่า “จงกลัวเมื่อคนอื่นกล้า และจงกล้าเมื่อคนอื่นกลัว” หมายถึง เมื่อคนส่วนใหญ่ฮึกเหิมช่วงตลาดขาขึ้นจนราคาสินทรัพย์สูงเกินกว่าความเป็นจริงก็ควรรีบทำกำไรหรือถอยออกมา แต่หากคนส่วนใหญ่เกิดความกังวลจนราคาสินทรัพย์ต่ำลงกว่าที่ควรจะเป็นนั่นถือเป็นโอกาสเข้าลงทุน %

          อยากลงทุนให้ประสบความสำเร็จอย่าง 3 เซียน ไม่ใช่เรื่องง่าย ต้องศึกษา อาศัยประสบการณ์ ควบคุมอารมณ์ไม่ให้ไหลไปตามตลาด แต่หากค่อยๆ เริ่มต้น และใช้ตัวช่วยที่เหมาะสม ก็ไม่ใช่เรื่องไกลเกินตัวเลย
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน